id en id en en en en en id en en en en id pl en en en id id id id en en en en id ms id id en id id id id en id ms ms id id en ms id ms id id en id id id id id en et en en en id en id en ms en id en id ms id id id id en en en en en en en ms id id en en en en en en en en en en en es en en en en en
TUDM Bakal Operasikan Tujuh Aset Baru Bermula 2024 - Panglima - Defence Security Asia
By admin On Mar 23, 2022
(DEFENCE SECURITY ASIA) – Tentera Udara Diraja Malaysia (TUDM) bakal mengoperasikan tujuh aset baru seawal tahun 2024 yang bakal meningkatkan lagi kemampuannya dalam memelihara kedaulatan negara daripada segala anasir.
Dipetik sebagai berkata oleh agensi berita nasional (Bernama) hari ini, beliau juga berkata, perolehan dua aset penting iaitu Medium Altitude Long Endurance Unmanned Aerial System (MALE-UAS) dan pesawat peronda maritim (MPA) juga dijangka berlaku pada 2024 dan 2025.
Pesawat Tanpa Pemandu “MQ-9B Sea Guardian”
Perolehan kedua-dua aset ini amat penting terutamanya dalam memantau sebarang pencerobohan anasir asing di perairan negara terutamanya di Laut China Selatan.
Defence Security Asia sebelum ini pernah melaporkan bahawa skuadron MALE-UAS milik TUDM itu akan ditempatkan di Pangkalan Udara Labuan, yang berkemungkinan menandakan bahawa medan operasi utamanya adalah di Laut China Selatan.
“Bagi pesawat tanpa pemandu UAS, ia kini di peringkat penilaian fizikal yang telah disenarai pendek oleh Lembaga Perolehan Kementerian Pertahanan dan proses ini masih berjalan.
Dron “Anka” yang dibangunkan oleh Turkish Aerospace (TUSAS).
“Perolehan MPA pula masih di peringkat Kementerian Kewangan dan ada beberapa calon (syarikat pesawat) yang telah disenaraikan untuk tindakan selanjutnya,” katanya sebagaimana dilaporkan oleh agensi berita nasional itu hari ini.
Mohd Asghar Khan mengambil alih tampuk pemerintahan TUDM daripada Jeneral Tan Sri Ackbal Abdul Samad baru-baru ini.
Sebagaimana Ackbal, beliau merupakan juruterbang pesawat pejuang dan pernah menjadi komander skuadron MiG-29N dan Sukhoi Su-30MKM milik TUDM.
Sementara itu, Panglima TUDM juga berkata bahawa TUDM akan menerima tiga buah sistem radar pertahanan udara jarak jauh (LORAD) (Long Range Air Defence Radar System) dan satu sistem radar pertahanan udara pada 2024 melalui jalinan kerjasama pertahanan antara negara.
Radar TPS-77 yang dibangunkan oleh syarikat Lockheed Martin ini akan ditempatkan di Labuan,
Beliau mungkin merujuk kepada pegumuman Jabatan Pertahanan Amerika Syarikat bahawa ia telah memberikan kontrak bernilai US$25.1 juta (RM103 juta) kepada syarikat, Lockheed Martin untuk membekalkan sebuah radar pertahanan udara jarak jauh kepada Malaysia.
Kerajaan Amerika Syarikat memberikan radar itu dibawah program, “Building Capacity Partner” dan  radar pertahanan udara jarak jauh terbabit adalah daripada jenis AN/TPS-77, yang dibangunkan oleh firma pertahanan negara itu, Lockheed Martin.
Kos untuk membekalkan radar jarak jauh untuk kerajaan Malaysia itu dibiayai menerusi peruntukan “Fiscal 2021 Building Partner Capacity Funds” oleh kerajaan Amerika Syarikat.
Coverage bagi radar AN/TPS-77  ini adalah sekitar 470km atau 250 Batu Nautika, dan ia adalah sebuah radar bergerak (mobile radar) yang mampu diatur-gerak ke kawasan-kawasan lain sama ada menggunakan pesawat C-130 Hercules, trak atau keretapi.
Sistem pertahanan udara jarak sederhana ASTER SAMPT
Klik Untuk Muat-Turun Aplikasi Defence Security Asia di Google Play Store:
Menurut Panglima TUDM itu lagi, perolehan aset lain membabitkan sistem pertahanan udara jarak sederhana (MERAD) (Medium Range Air Defence System) dan penggantian pesawat helikopter utiliti dengan proses perolehan dijangka berlaku seawal 2023.
“Saya berharap perancangan perolehan semua aset baharu ini dapat dilaksanakan dengan teliti dan sistematik,” katanya.
Terdahulu dalam ucapan perintah ulung PTU ke-20, Mohd Asghar Khan mengumumkan enam tonggak bagi mendepani cabaran masa hadapan serta memastikan legasi kegemilangan TUDM sentiasa terpelihara.
Katanya enam tonggak tersebut adalah pemantapan keupayaan dan kesiagaan TUDM; keunggulan struktur dan kecemerlangan organisasi; pemerkasaan dan pengupayaan warga udara; mengoptimumkan pengurusan sumber dan meningkatkan budaya inovasi; peningkatan keupayaan TUDM melalui kolaborasi bersama industri pertahanan tempatan; dan kebajikan sosial serta kelestarian warga pasukan.  — DSA
admin 2215 posts 0 comments
Kapal Selam Pertama Thailand “Kehilangan” Enjin
Pembinaan MAWILLA 4 TLDM Di Sarawak Bermula Tidak Lama Lagi
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.